CELEX: 62020CN0036
Language: lt
Date: 2020-01-25 00:00:00
Title: Byla C-36/20: 2020 m. sausio 25 d. Juzgado de Instrucción de San Bartolomé de Tirajana (Ispanija) pateiktas prašymas priimti prejudicinį sprendimą byloje prieš VL

27.4.2020   
            
            
               LT
            
            
               Europos Sąjungos oficialusis leidinys
            
            
               C 137/35
            
         
      2020 m. sausio 25 d.Juzgado de Instrucción de San Bartolomé de Tirajana (Ispanija) pateiktas prašymas priimti prejudicinį sprendimą byloje prieš VL
      (Byla C-36/20)
      (2020/C 137/48)
      Proceso kalba: ispanų
      
         Prašymą priimti prejudicinį sprendimą pateikęs teismas
      
      
         Juzgado de Instrucción de San Bartolomé de Tirajana
      
      
         Byla prieš
      
      VL
      
         Kita proceso šalis: Ministerio Fiscal
      
      
         Prejudiciniai klausimai
      
      
                  1.
               
               
                  Direktyvos 2013/32/ES (1) 6 straipsnio 1 dalies antroje pastraipoje nustatyta, kad jeigu tarptautinės apsaugos prašoma kitų institucijų, kurios nėra kompetentingos juos registruoti pagal nacionalinę teisę, valstybės narės užtikrina, kad tokiu atveju registracija būtų vykdoma ne vėliau kaip per šešias dienas nuo prašymo dienos.
                  Ar šią nuostatą reikia aiškinti taip, kad pagal ją ikiteisminio tyrimo teisėjai, pagal Ispanijos nacionalinės teisės aktus turintys kompetenciją nuspręsti, ar sulaikyti užsieniečius, turi būti vertinami kaip viena iš minėtų „kitų institucijų“, kurioms tarptautinės apsaugos prašytojai gali pareikšti savo ketinimą prašyti tarptautinės apsaugos, nors jos nėra kompetentingos registruoti tokios apsaugos prašymus?
               
            
                  2.
               
               
                  Tuo atveju, jei jie laikytini viena iš tokių institucijų, ar Direktyvos 2013/32/ES 6 straipsnio 1 dalį reikia aiškinti taip, kad ikiteisminio tyrimo teisėjas privalo informuoti prašytojus apie tai, kur ir kaip galima pateikti tarptautinės apsaugos prašymus, ir jei tokios apsaugos prašoma, jie privalo prašymą perduoti institucijai, kuri pagal nacionalinės teisės aktus yra kompetentinga registruoti ir nagrinėti tarptautinės apsaugos prašymą, taip pat administracinei institucijai, kompetentingai suteikti prašytojui pagal Direktyvos 2013/33/ES (2) 17 straipsnį numatytas priėmimo priemones?
               
            
                  3.
               
               
                  Ar Direktyvos 2013/32/ES 26 straipsnį ir Direktyvos 2013/33/ES 8 straipsnį reikia aiškinti taip, kad pagal juos trečiosios valstybės piliečio sulaikyti nereikia, išskyrus atvejus, kai įvykdyti Direktyvos 2013/33/ES 8 straipsnio 3 dalyje nustatyti reikalavimai, nes nuo tada, kai prašytojas pateikia ikiteisminio tyrimo teisėjui minėtą pareiškimą, jis saugomas pagal negrąžinimo principą?
               
            
         (1)  2013 m. birželio 26 d. Europos Parlamento ir Tarybos direktyva 2013/32/ES dėl tarptautinės apsaugos suteikimo ir panaikinimo bendros tvarkos (OL L 180,2013, p. 60).
      
         (2)  2013 m. birželio 26 d. Europos Parlamento ir Tarybos direktyva 2013/33/ES, kuria nustatomos normos dėl tarptautinės apsaugos prašytojų priėmimo (OL L 180, 2013, p. 96).